पूनम अपने परिवार के साथ देहरादून के धर्मपुर में नेहरू कालोनी में रहती हैं। उन्होंने 2016 में परीक्षा दी थी तो उन्हें इसकी उम्मीद नहीं थी कि वह टॉप कर जाएंगी। यह होली उनके परिवार के लिए और भी खुशियों भरा रहने वाला है। इस मौके पर पूनम के माता-पिता ने उन्हें गुलाल भी लगाया। परिणाम से खुश उनकी मां लता टोडी ने कहा, 'मैं चाहती हूं हर मां को मेरी बेटी जैसी ही बेटियां मिलें, जो नाम ऊंचा कर सकें।' पूनम के पिता अशोक टोडी ने कहा, 'मेरी बेटी ने इसके लिए बहुत मेहनत की है। उसकी सफलता का श्रेय उसके भाइयों को भी जाता है।'